13/04/2015 | Administración LocalMunicipal
Cambre
Notificación a C. S. L.-Expediente de aprobación do padrón das taxas pola utilización privativa ou aproveitamento especial de dominio público con motivo da venda ambulante 2014

Intentada a notificación da resolución da Alcaldía do 22 de decembro de 2014, número 2699/2014, de correción de erros da resolución número 915, do 30 de abril de 2014, relativa á concesión de autorizacións de venda ambulante e á aprobación do padrón das taxas pola utilización privativa ou aproveitamento especial do dominio público con motivo da venda ambulante 2014 a dona Rahama Robado De Aysa. De conformidade co establecido no artigo 59.5 da lei 30/1992, do 26 de novembro, de réxime xurídico das administracións públicas e do procedemento administrativo común; a medio da presente, procédese a publicación no BOP da notificación cuxo texto se trascribe de seguido: “Visto o informe proposta da axente de emprego e desenvolvemento local, co visto e prace da responsable da Axencia de Desenvolvemento Local e da concelleira de Economía, Facenda, Promoción Económica e Consumo para a correción de erros da resolución número 915 da Alcaldía, do 30 de abril de 2014, de autorización de venda ambulante no Campo da Feira de Cambre. Visto o intervido e conforme da Intervención municipal. En uso das atribucións que me confire o artigo 21 da Lei 7/1985, do 2 de abril, reguladora das bases do réxime local, RESOLVO: Primeiro. –Modificar o padrón fiscal do seguinte xeito: 1. Modificar a taxa dos postos que traspasaron a súa titularidade, xa que non ten efectividade fiscal ata o ano 2015. Segundo. –Modificar o punto noveno da resolución e alcaldía 30/04/2014, que quedará redactada do seguinte xeito: “Aprobar, en aplicación da ordenanza fiscal número 23 reguladora da taxa pola utilización privativa ou aproveitamento especial do dominio público con motivo da venda ambulante, o padrón das taxas pola utilización privativa ou aproveitamento especial do dominio público con motivo da venda ambulante, anexo IV, polas autorizacións concedidas no recinto feiral Campo da Feira de Cambre correspondente ao período impositivo de 2014, dende o 01 de xaneiro ata o 31 de decembro de 2014, no que constan os vendedores adxudicados coa autorización de venda ambulante no ano 2013 e estes novos vendedores adxudicados, é dicir: 102 liquidacións por un importe de CATORCE MIL SEISCENTOS OITENTA EUROS E SESENTA E NOVE CÉNTIMOS (14.680,69 €), que comeza por Walter Orlando Saiah Harber, Daniel, e remata por Venancio De Jove Avakyan, Marina.” Terceiro. –Comunicar aos interesados e á intervención municipal. Esta resolución, de conformidade co establecido no artigo 109 da Lei 30/1992, pon fin á vía administrativa. A teor do establecido nos artigos 107 e 116 da citada lei poderase recurrir potestativamente en reposición ou impugnala directamente ante a xurisdicción contenciosoadministrativa. O prazo para interpoñer o recurso de reposición é de un mes, a contar desde o día seguinte á recepción desta notificación e deberá presentalo ante o mesmo órgano que o ditou (artigo 117 da Lei 30/1992). O prazo para interpoñer o recurso contencioso-administrativo é de dous meses, a contar desde o día seguinte á recepción desta notificación e deberá presentalo ante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998, do 13 de xullo, reguladora da Xurisdicción Contencioso-Administrativa); todo esto sen prexuízo de que poida exercitar no seu caso, calquer outro que estime procedente.” Igualmente intentouse a notificación da liquidación da taxa da interesada, o que se publica no BOP aos efectos oportunos. Cambre, 01 de abril de 2015. A alcaldesa en funcións (R. A. nº 508/2015, do 27 de marzo) M.ª Jesús González Roel